Die roeping van leierskap (1) - Christian Motivations
Die roeping van leierskap (1)
As God jou roep om 'n leier te wees, sal jy nie in enige ander rol vervul wees nie. God het vir Paulus gesê: "...staan op, staan regop. Ek het aan jou verskyn om jou as My dienaar aan te stel." (Handelinge 26:16 NV). Die roeping as leier vereis die volgende:
1) Bevoegdheid. Jy moet weet wat jou talente is en jou energie fokus waar jy die grootste kans het op sukses. Dit beteken dat jy jou beperkinge ken en ander toerus om jou tekortkomings aan te vul. Om dit te doen moet jy selfversekerd wees.
2) Moed. Scott Peck het gesê: "Die beste besluitnemers is diegene wat bereid is om skade te lei weens hulle besluite, maar nog steeds die moed het om die besluite te neem." Goeie leiers is nie noodwendig die slimste of mees kreatiewe mense nie, maar hulle wat die moed het om eerste te gaan. "Wees veral sterk en baie vasberade in die uitvoering van die wet..." (Josua 1:7 NV).
3) Duidelikheid. Jy mag dalk jou lewensvisie op een slag sien, maar die stappe om dit te bereik, word met verloop van tyd duidelik. Moenie dat 'n gebrek aan antwoorde jou hinder nie. Wees duidelik oor jou doel, al is jy nie seker oor al die besonderhede nie.
4) Opleiding. Sonder 'n goeie mentor sal jy nooit so goed wees soos wat jy kan wees nie. Jy kan nie alles uit persoonlike ondervinding leer nie.
5) Karakter. 'n Noemenswaardige leier het karakter. Karakter gee jou met die nodige morele gesag om mense en hulpbronne bymekaar te bring om 'n taak uit te voer.